**ZAKLJUČCI S 10. SJEDNICE ŠKOLSKOG ODBORA**

**OSNOVNE ŠKOLE BREZNIČKI HUM**

**ODRŽANE 16.OŽUJKA 2022.GODINE U 17:30 SATI**

**Dnevni red:**

1. **Prihvaćanje Zapisnika s prošle sjednice**
2. **Donošenje Odluke o raspodjeli rezultata Osnovne škole Breznički Hum**
3. **Pitanja i prijedlozi**

**Ad.1.**

Školski odbor OŠ Breznički Hum usvaja zapisnik s prošle sjednice.

**Ad.2.**

Školski odbor OŠ Breznički Hum donosi Odluku o raspodjeli rezultata Osnovne škole Breznički Hum.

**Ad.3.**

Za riječ se javlja zamjenica predsjednice Školskog odbora gđa Darinka Andrašek sa pitanjem nepostojanja autobusnog prijevoza iz Šćepanja, Krščenovca i Butkovca do matične škole te moli ravnateljicu Vesnu Ivančan za obrazloženje istog.

Ravnateljica pojašnjava kako joj je ta problematika itekako poznata zbog učestalih pitanja od strane roditelja.

Naime, Škola je u vezi navedenog problema još prošle godine kontaktirala Osnivača odnosno Varaždinsku županiju koja je dužna organizirati prijevoz učenicima razredne nastave koji imaju adresu stanovanja udaljenu od škole najmanje 3 kilometra. Također je dužna organizirati prijevoz učenicima predmetne nastave koji imaju adresu stanovanja udaljenu od škole najmanje 5 kilometara, a sve na temelju Zakona o odgoju i obrazovanju u osnovnoj i srednjoj školi.

Škola je uz suglasnost Osnivača zatražila uvid o stanju na terenu od izabranog prijevoznika kako bi se ukoliko postoje uvjeti na gore navedenim relacijama dodale nove autobusne stanice za prijevoz učenika.

Isti se proveo te je utvrđeno kako na navedenoj relaciji prometna infrastruktura nije prikladna i sigurna za prometovanje velikih autobusa, a da mini bus izabrani prijevoznik nema.

Kako po ovoj točki dalje nije bilo pitanja ni prijedloga sjednica je završena u 18:05 sati.